ఇమామ్-ఉల్-హక్

ఇమామ్-ఉల్-హక్ (జననం 1995, డిసెంబరు 22) పాకిస్తానీ అంతర్జాతీయ క్రికెట్ ఆటగాడు. శ్రీలంకతో జరిగిన మొదటి వన్డే ఇంటర్నేషనల్ లో, పాకిస్తాన్ తరపున రెండవ బ్యాట్స్‌మన్‌గా,అరంగేట్రంలోనే సెంచరీ చేసిన మొత్తం మీద పదమూడవ బ్యాట్స్‌మన్ గా నిలిచాడు. 2018 ఆగస్టులో, పాకిస్థాన్ క్రికెట్ బోర్డు ద్వారా 2018–19 సీజన్ కోసం సెంట్రల్ కాంట్రాక్ట్ పొందిన 33 మంది ఆటగాళ్ళలో ఇతను ఒకడు.

దేశీయ క్రికెట్ 
2016–17 క్వాయిడ్-ఎ-అజం ట్రోఫీ ఫైనల్‌లో, హబీబ్ బ్యాంక్ లిమిటెడ్ తరపున బ్యాటింగ్ చేస్తూ 200 పరుగులు చేశాడు. 2017–18 నేషనల్ టీ20 కప్ ఫైనల్‌లో, లాహోర్ బ్లూస్ తరపున 59 నాటౌట్ బ్యాటింగ్ చేశాడు, మ్యాన్ ఆఫ్ ది మ్యాచ్‌గా ఎంపికయ్యాడు.

2022 జూలైలో, ఇంగ్లాండ్‌లోని కౌంటీ ఛాంపియన్‌షిప్‌లో తమ చివరి నాలుగు మ్యాచ్‌లలో ఆడేందుకు సోమర్‌సెట్‌తో సంతకం చేశాడు.

అంతర్జాతీయ క్రికెట్ 
2017 అక్టోబరులో, శ్రీలంకతో జరిగిన సిరీస్ కోసం పాకిస్తాన్ వన్డే జట్టులో అతను ఎంపికయ్యాడు. 2017 అక్టోబరు 18న శ్రీలంకతో జరిగిన వన్డే అరంగేట్రంలో, తన వన్డే సెంచరీని సాధించాడు. మ్యాన్ ఆఫ్ ది మ్యాచ్‌గా ఎంపికయ్యాడు. సలీమ్ ఇలాహి తర్వాత అరంగేట్రంలోనే వన్డే సెంచరీ చేసిన రెండో పాకిస్థాన్ బ్యాట్స్‌మెన్‌గా నిలిచాడు.

2018 మే జరిగిన ఐర్లాండ్, ఇంగ్లాండ్ పర్యటనల కోసం 2018 ఏప్రిల్ లో పాకిస్తాన్ టెస్టు జట్టులో ఎంపికయ్యాడు. 2018 మే 1న ఐర్లాండ్‌తో జరిగిన టెస్టులో అరంగేట్రం చేశాడు.  మ్యాచ్ చివరి ఇన్నింగ్స్‌లో హాఫ్ సెంచరీ సాధించి జట్టు విజయంలో కీలకపాత్ర పోషించాడు.

2018 జూలై 20న, జింబాబ్వేతో జరిగిన నాల్గవ వన్డేలో ఫఖర్ జమాన్ తో కలిసి304 పరుగులతో వన్డేలలో అత్యధిక ఓపెనింగ్ భాగస్వామ్యాన్ని నమోదు చేశాడు. పాకిస్థాన్ ఒక వికెట్ నష్టానికి 399 పరుగుల వద్ద ఇన్నింగ్స్ ముగించింది, ఇది వన్డేల్లో శ్రీలంక అత్యధిక స్కోరు. జమాన్, ఇమామ్ సిరీస్‌లో కలిసి 705 పరుగులు చేశారు.

2019 జనవరిలో, దక్షిణాఫ్రికాతో జరిగిన మూడో వన్డే సమయంలో, ఇమామ్ తన 19వ ఇన్నింగ్స్‌లో వన్డేలలో 1,000 పరుగులు చేసిన రెండవ అత్యంత వేగంగా బ్యాట్స్‌మెన్ అయ్యాడు.

2019 ఏప్రిల్ లో, 2019 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు. 2019 మే 5న ఇంగ్లాండ్‌పై పాకిస్తాన్ తరపున తన ట్వంటీ20 అంతర్జాతీయ అరంగేట్రం చేసాడు. క్రికెట్ ప్రపంచ కప్‌కు ముందు, ఇంగ్లాండ్‌తో జరిగిన వన్డే సిరీస్‌లో, మూడో వన్డే మ్యాచ్‌లో ఇమామ్ 151 పరుగులు చేశాడు. వన్డే ఇంటర్నేషనల్‌లో ఇంగ్లండ్‌పై పాకిస్థాన్ బ్యాట్స్‌మెన్‌కు ఇదే అత్యధిక వ్యక్తిగత స్కోరు.

2020 జూన్ లో, కరోనా-19 మహమ్మారి సమయంలో ఇంగ్లాండ్‌లో పాకిస్తాన్ పర్యటన కోసం  29 మంది సభ్యుల జట్టులో ఎంపికయ్యాడు. జులైలో, ఇంగ్లాండ్‌తో జరిగిన టెస్టు మ్యాచ్‌ల కోసం పాకిస్థాన్ 20 మంది సభ్యుల జట్టులో అతను షార్ట్‌లిస్ట్ చేయబడ్డాడు. 2021 జూలైలో, ఇంగ్లాండ్‌తో జరిగిన మూడో మ్యాచ్‌లో, వన్డే క్రికెట్‌లో తన 2,000వ పరుగును సాధించాడు.

2022 మార్చిలో, ఆస్ట్రేలియాతో సిరీస్ ప్రారంభ మ్యాచ్‌లో, ఇమామ్ టెస్ట్ క్రికెట్‌లో తన మొదటి సెంచరీని సాధించాడు. రెండో ఇన్నింగ్స్‌లో, మరో సెంచరీని సాధించాడు, టెస్ట్‌లో రెండు ఇన్నింగ్స్‌ల్లోనూ సెంచరీ చేసిన పాకిస్థాన్ తరఫున పదో బ్యాటర్ అయ్యాడు.

2023 ఆగస్టు 22న, ఆఫ్ఘనిస్తాన్‌తో జరిగిన 3 వన్డేల సిరీస్‌లో ప్రారంభ మ్యాచ్‌లో, ఇమామ్ 61 పరుగుల కీలక ఇన్నింగ్స్ ఆడాడు, శ్రీలంకలోని హంబన్‌తోటలోని మహీంద రాజపక్స ఇంటర్నేషనల్ క్రికెట్ స్టేడియం, సోరియవేవాలో పాకిస్తాన్ బ్యాటింగ్ లైన్ అంతా కుప్పకూలింది. ఈ మ్యాచ్‌లో పాకిస్థాన్ 142 పరుగుల తేడాతో విజయం సాధించగా, ఇమామ్ అత్యధిక పరుగుల స్కోరర్‌గా నిలిచాడు.

వ్యక్తిగత జీవితం 
ఇతను 1995, డిసెంబరు 22న ముల్తాన్‌లో జన్మించాడు. ఇతను పాకిస్థాన్ మాజీ కెప్టెన్ ఇంజమామ్-ఉల్-హక్ మేనల్లుడు. ఇతని పూర్వీకులు 1947లో ప్రస్తుత భారతదేశంలోని హర్యానా రాష్ట్రంలోని హన్సి నగరం నుండి పాకిస్తాన్‌కు వలస వచ్చారు.

మూలాలు

బాహ్య లింకులు 
 

పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1995 జననాలు